CELEX: 62021TN0598
Language: ro
Date: 2021-09-20 00:00:00
Title: Cauza T-598/21: Acțiune introdusă la 20 septembrie 2021 – Euranimi/Comisia

8.11.2021   
            
            
               RO
            
            
               Jurnalul Oficial al Uniunii Europene
            
            
               C 452/45
            
         
      Acțiune introdusă la 20 septembrie 2021 – Euranimi/Comisia
      (Cauza T-598/21)
      (2021/C 452/57)
      Limba în care a fost formulată: engleza
      
         Părțile
      
      
         Reclamantă: European Association of Non-Integrated Metal Importers & distributors (Euranimi) (Bruxelles, Belgia) (reprezentanți: M. Campa, D. Rovetta, P. Gjørtler și V. Villante, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Regulamentului de punere în aplicare (UE) 2021/1029 al Comisiei din 24 iunie 2021 de modificare a Regulamentului de punere în aplicare (UE) 2019/159 al Comisiei în vederea prelungirii măsurii de salvgardare aplicabile importurilor de anumite produse siderurgice (JO 2021, L 225I, p. 1);
               
            
                  —
               
               
                  obligarea Comisiei Europene la suportarea cheltuielilor de judecată efectuate de reclamantă în prezenta procedură.
               
            
         Motivele și principalele argumente
      
      În susținerea acțiunii, reclamanta invocă două motive.
      
                  1.
               
               
                  Primul motiv, întemeiat pe încălcarea de către Comisie a articolului 19 din Regulamentul (UE) 2015/478 al Parlamentului European și al Consiliului din 11 martie 2015 privind regimul comun aplicabil importurilor (1), prin săvârșirea unei erori vădite de apreciere în stabilirea prejudiciului grav și a probabilității unui prejudiciu grav.
               
            
                  2.
               
               
                  Al doilea motiv, întemeiat pe faptul că evaluările Comisiei cu privire la datele de piață relevante și la ipotezele contrafactuale de revocare a măsurilor de salvgardare sunt în mod vădit eronate. Având în vedere situația excepțională a pieței mondiale, Comisia și-a încălcat de asemenea obligația de a lua în considerare situația anului 2021, ulterioară perioadei supuse anchetei.
               
            
         (1)  JO 2015, L 83, p. 16.